OzLabs/hebrew-wiki-articles huggingface dataset:
סרגיי גולובקין

סרגיי אלכסנדרוביץ' גולובקין (ברוסית: Сергей Александрович Головкин; 26 בנובמבר 1959 – 2 באוגוסט 1996) היה רוצח סדרתי ופדופיל סובייטי-רוסי, קורבנותיו, על פי חומרי בית המשפט, היו 11 נערים בין 1986 ל-1992. כל מקרי הרצח, למעט הראשון, בוצעו בשטח מחוז אודינצובו במחוז מוסקבה. לפני שנתפס הוא קיבל פרסום אנונימי נרחב תחת הכינוי "פישר". סרגיי ביצע את מרבית הפשעים במרתף המוסך האישי שלו, שם באופן אכזרי ביותר עינה, אנס, הרג את קורבנותיו וביתר את גופותיהם. גזר הדין שנקבע הוא עונש מוות וגולובקין הוצא להורג בשנת 1996. הוא היה האדם האחרון שמערכת המשפט של הפדרציה הרוסית הוציאה להורג.

== תחילת סדרת מעשי רצח 1986==
הרצח הראשון בוצע באפריל 1986. לאחר שעזב את הרכבת בתחנת קטואר מכיוון סביולובסקי, הוא נכנס ליער, שם פגש את אנדריי פבלוב בן ה-15, ואז, באיומי סכין, גרר אותו ליער, אנס, חנק והתעלל בגופתו.

הרצח השני הוא יולי 1986. לאחר שגנב במחנה החלוצים זבזדני (כפר אוגריומובו, מחוז אודינצובו) אנדריי גוליאייב בן ה-12, גולובקין, באיומי סכין, קשר אותו, הכניס אותו ליער, אנס אותו, ואז חנק אותו ואז העביר עם הגופה מניפולציות שונות (הוא כרת את אברי המין, ראש, חתך את חלל הבטן, הסיר את האיברים הפנימיים).

ארבעה ימים לאחר רצח גולייאב במחוז אודינצובו, נמצאה גופתו של נער בן 16. על גופתו ספרו 35 פצעי דקירה. הגופה בותרה. בהמשך הודה גולובקין שלא אשם במעשה, והוא לא הופיע בבית המשפט.

== פישר ==
במהלך החקירה באחת מהחקירות, סיפר חברו של אחד הקורבנות כיצד פגש אדם שהציג את עצמו פישר והיה בידו הימנית קעקוע בצורת פגיון המשולב בנחש וכיתוב "פישר". עם הזמן התברר שמדובר בפנטזיה של נער, אך החקירה פיתחה רמז מזויף במשך זמן רב, והכינוי "פישר" ניתנה לרוצח סדרתי, ששמועות עליו החלו להתפשט במהירות במוסקבה ובמחוז מוסקבה. פרסום רחב אילץ את גולובקין להפסיק את ההרג למשך זמן מה.

בהמשך, גולובקין עצמו הציג את עצמו בפני הקורבנות כפישר.

== עובדות מעניינות ==
* המוסך של גולובקין היה 500 מטרים מדאצ'ה של נשיא רוסיה הראשון בוריס ילצין. נכון לעכשיו המוסך והמרתף נהרסו, ולמקום אנשים מביאים פרחים לזכר הקורבנות.
* חברו לכיתה של גולובקין היה ארמן גריגוריאן, מנהיג להקת הרוק הסובייטית והרוסית "קרמטוריי" (Крематорий). גריגוריאן, כמו שאר חברי כיתתו של גולובקין, נקרא למשרד התובע לאחר לכידתו של הרוצח.
* על הצלחות בפיתוח גידול סוסים, זכה גולובקין ב-11 בדצמבר 1989 במדליית הכסף של תערוכת הישגי המשק העממי.
* באופן אירוני, גולובקין קיבל הודעה על סירוב החנינה ביום הולדתו.
* ב-2023 יצא סדרת טלוויזיה "פישר" . העלילה מבוססת על אירועים אמיתיים.

==ראו גם==
* המרטש מאטלנטה
* המפלצת מפירנצה

==קישורים חיצוניים==
* 

==הערות שוליים==

קטגוריה:רוצחים סדרתיים רוסים
קטגוריה:להט"בים רוסים
קטגוריה:אישים שהוצאו להורג ברוסיה וברית המועצות
קטגוריה:אנשים עם הפרעת אישיות סכיזואידית
קטגוריה:רוסים שנולדו ב-1959
קטגוריה:רוסים שנפטרו ב-1996
קטגוריה:סובייטים שנפטרו ב-1996
ג'ון וייט אלכסנדר

ג'ון וייט אלכסנדר (באנגלית: John White Alexander; 7 באוקטובר 1856 – 31 במאי 1915) היה צייר דיוקנאות, וצייר ומאייר דקורטיבי אמריקאי.

== ראשית חייו ==
אלכסנדר נולד באלג'ני, פנסילבניה, בהווה חלק מפיטסבורג, פנסילבניה. הוא התייתם בינקותו, וגודל על ידי סבו וסבתו, ובגיל 12 הפך לנער טלגרף בפיטסבורג. אדוארד ג'יי אלן הפך לפטרונו המוקדם של ג'ון אלכסנדר, ואימץ את אלכסנדר היתום בזמן שעבד ב"פסיפיק ואטלנטיק טלגרף ושות" כאיש צעיר. אלן הביא את אלכסנדר לביתו באדג'יל שם צייר אלכסנדר את בני המשפחה השונים של משפחת אלן, כולל קולונל אלן. הכישרון שלו לציור משך את תשומת ליבו של אחד המעסיקים שלו, שעזר לו לפתח אותם.

== השכלה ==
טקסט=
הוא עבר לעיר ניו יורק בגיל שמונה עשרה ועבד במשרד העיתון Harper's Weekly, שם היה מאייר וקריקטוריסט פוליטי באותה תקופה בה עבדו שם מאיירים מפורסמים אחרים. לאחר חניכות של שלוש שנים, נסע למינכן להכשרה הרשמית הראשונה שלו. בגלל המחסור בכספים, הוא עבר אל הכפר פוללינג, בבוואריה, ועבד עם פרנק דובנק. הם נסעו לוונציה, שם הודרך על ידי ג'יימס אבוט מקניל ויסלר, והמשיך את לימודיו בפירנצה, הולנד ופריז.<ref></ref>

בשנת 1881 הוא חזר לניו יורק והשיג במהירות עבודת ציור דיוקנאות, כמו של אוליבר וונדל הולמס, ג'ון בורוז, הנרי ג' מרקנד, והנשיא מקוש מאוניברסיטת פרינסטון.

== משפחה ==
אלכסנדר היה נשוי לאליזבת אלכסנדר, אותה הכיר עקב שם המשפחה המשותף שלהם. אליזבת הייתה בתו של ג'יימס וודל אלכסנדר, נשיא האגודה לביטוח חיים הוגן. נולד להם ילד אחד, המתמטיקאי ג'יימס וודל אלכסנדר השני.

== יצירתו ==
רבים מציוריו נמצאים במוזיאונים ובמקומות ציבוריים בארצות הברית ובאירופה, כולל מוזיאון המטרופוליטן, מוזיאון האמנות בברוקלין, מוזיאון האמנות של מחוז לוס אנג'לס, המוזיאון לאמנויות יפות, בוסטון, מכון באטלר, ובספריית הקונגרס בוושינגטון הבירה.

בנוסף, באולם הכניסה למוזיאון האמנות במכון קרנגי בפיטסבורג, סדרת ציורי הקיר של אלכסנדר שכותרתה "אפוטאוזה מפיטסבורג" (1905–1907) מכסה את קירות שלוש הקומות.

== הערכה ==
טקסט=
התערוכה הראשונה שלו בסלון פריז בשנת 1893 זכתה להצלחה. בשנת 1889 הוא צייר עבור הגברת ג'רמיה מילבנק דיוקנאות מוערכים של וולט וויטמן ואחד של בעלה, ג'רמיה מילבנק. בשנת 1901 הוא נבחר לחבר לגיון הכבוד, ובשנת 1902 הוא היה חבר באקדמיה הלאומית לעיצוב, שם שימש כנשיא בשנים 1909–1915.

הוא היה חבר באקדמיה האמריקאית לאמנויות, ונשיא האגודה הלאומית לציירי קיר.

בין מדליות הזהב שקיבל היו גם מדליות בתערוכת פריז (1900) והיריד העולמי בסנט לואיס (1904).

ג'ון וייט אלכסנדר נפטר בניו יורק ב־31 במאי 1915.

==קישורים חיצוניים==

* 

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:ציירים אמריקאים
קטגוריה:פיטסבורג: אישים
קטגוריה:אמריקאים שנולדו ב-1856
קטגוריה:אמריקאים שנפטרו ב-1915
איוסה פרס

איוסה פרס (בספרדית: Ayoze Pérez Gutiérrez; נולד ב-29 ביולי 1993) הוא כדורגלן ספרדי המשחק בעמדת הקשר ההתקפי והחלוץ בויאריאל מהלה ליגה ובנבחרת ספרד.

==קריירה==
=== ההתחלה ===
פרס נולד בעיר סנטה קרוז דה טנריפה, בירת האי הספרדי טנריפה. הוא שיחק בתור נער באקדמיה של הקבוצה המקומית, טנריפה. פרס התחיל לשחק בגיל 18 בקבוצת המילואים של טנריפה בליגה הרביעית בספרד, בעונת 2012/2013 הוא החל לשחק במקביל גם בקבוצה הבוגרת של המועדון, בליגה השנייה בספרד. בעונת 2013/2014 פרס כבש 16 שערי ליגה במדי טנריפה ונכלל בנבחרת העונה של ליגת המשנה בספרד.

=== מעבר לאנגליה ===
ב-6 ביוני 2014 פרז חתם בניוקאסל יונייטד מהפרמייר ליג תמורת 3 מיליון אירו. פרס כבש את שערו הראשון בקבוצה בניצחון 1–2 על טוטנהאם הוטספר במסגרת הפרמייר ליג, פרס גם כבש שני שערים בשני המשחקים לאחר מכן. פרס סיים את העונה עם שבעה שערי פרמייר ליג כאשר ניוקאסל בעונה לא טובה מבחינתה הצליחה לשרוד בליגה במחזורי הסיום. בעונת 2015/2016 פרס כבש שישה שערים אבל ניוקאסל ירדה לצ'מפיונשיפ בסיום העונה. תחת המאמן הספרדי, רפא בניטז, ניוקאסל זכתה באליפות הצ'מפיונשיפ וחזרה לפרמייר ליג אחרי שנה, פרס כבש שבעה שערים באותה עונה. עונת 2018/2019 הייתה עונת השיא של פרס שכבש 12 שערי פרמייר ליג.

ב-4 ביולי 2019 פרס חתם בלסטר סיטי על חוזה לארבע שנים, לסטר סיטי שילמה 30 מיליון ליש"ט לניוקאסל יונייטד. ב-25 באוקטובר 2019 פרס כבש לראשונה במדי לסטר סיטי, באותו משחק הוא כבש שלושה שערים כאשר לסטר סיטי ניצחה 9–0 את סאותהמפטון ניצחון זה היווה ניצחון החוץ הגבוה ביותר בהיסטוריה של הפרמייר ליג.

=== ריאל בטיס ===
ב-31 בינואר 2023 חזר לאחר שמונה וחצי שנים לספרד והושאל לריאל בטיס עד לסוף עונת 2022/2023 וסיים את שארית העונה עם 3 שערים ב-19 הופעות בליגה אליהן הוסיף שער בשתי הופעות בליגה האירופית. ב-6 ביולי 2023 חתם באופן קבוע בריאל בטיס לארבע שנים. ואת העונה המלאה הראשונה שלו בבטיס הוא סיים עם 11 שערים ב-38 הופעות בכל המסגרות מתוכם 9 שערים בליגה.

===ויאריאל===
ב-13 באוגוסט 2024 חתם פרס לארבע שנים בויאריאל לארבע שנים.

== קריירה בינלאומית ==
במאי 2024 זומן פרס על ידי המאמן לואיס דה לה פואנטה לסגל המורחב של נבחרת ספרד לקראת משחקי יורו 2024.<ref></ref> ב-5 ביוני 2024 ערך את הופעת הבכורה שלו בנבחרת בניצחון 5–0 על אנדורה במשחק הכנה ליורו ואף כבש את שער הבכורה שלו בנבחרת במשחק זה.<ref></ref>

== תארים ==
;ניוקאסל יונייטד
* צ'מפיונשיפ: 2016/17

;לסטר סיטי
* הגביע האנגלי: 2020/21
* מגן הקהילה: 2021

;ספרד
* אליפות אירופה: 2024
;אישיים 
* שחקן החודש בליגה הספרדית השנייה בכדורגל: מרץ 2014, אפריל 2014
* פריצת השנה בליגה הספרדית השנייה בכדורגל: 2013/14
* הקשר ההתקפי המצטיין בליגה הספרדית השנייה בכדורגל: 2013/14
* נבחרת העונה בליגה הספרדית השנייה בכדורגל: 2013/14

== קישורים חיצוניים ==

== הערות שוליים ==

קטגוריה:כדורגלנים ספרדים
קטגוריה:קשרי כדורגל ספרדים
קטגוריה:סנטה קרוס דה טנריפה: כדורגלנים
קטגוריה:כדורגלני טנריפה
קטגוריה:כדורגלני ניוקאסל יונייטד
קטגוריה:כדורגלני לסטר סיטי
קטגוריה:כדורגלני ריאל בטיס
קטגוריה:כדורגלני ויאריאל
קטגוריה:כדורגלני יורו 2024
קטגוריה:ספורטאים ספרדים באנגליה
קטגוריה:ספרדים שנולדו ב-1993
זאפיר

זאפיר (באנגלית: Zapier) היא חברת תוכנה המפתחת פלטפורמת אינטגרציה המאפשרת לחבר מגוון רחב של יישומים ושירותי ענן ללא צורך בפיתוח קוד..

החברה ממוקמת בסאניווייל, קליפורניה ומעסיקה כ־500 עובדים במספר מדינות.

נכון ל-2021, זאפיר מחברת מעל 4000 אפליקציות עם מסלולים חינמיות ובתשלום.

== היסטוריה ==
זאפיר הוקמה בעיר קולומביה במדינת מיזורי שבארצות הברית, על ידי ווייד פוסטר, בריאן הלמיג ומייק קנופ במסגרת חממת Startup Weekend Columbia. אחרי שבקשת מימון ראשונה שנדחתה ב-2011, הם יצרו האב-טיפוס עם 25 אפליקציות מחוברות ובעזרתו הם התקבלו לאקסלרטור Y Combinator<ref></ref> והחברה עברה למאונטיין ויו, קליפורניה. באוקטובר 2012 זאפיר ערכהסבב גיוס נוסף של 1.3 מיליון דולר בהובלת חברת ההשקעות העולמית Bessemer Venture Partners. החברה הגיע לרווחיות בשנת 2014.

במארס 2017 החברה הציעה חבילת תמריץ של 10,000 דולר החזר לעובדים שרוצים לעבור מחוץ לאזור מפרץ סן פרנסיסק. ההכרזה על התוכנית הביאה לגידול של 50% במספר המועמדים למשרות בחברה. 

כל עובדי זאפיר עובדים מרחוק מיום הקמתה ב-2011. נכון לינואר 2022 החברה מעסיקה כ-500 עובדים ב-38 מדינות.

זאפיר משתמשת בטכנולוגיות הבאות: Python/Django, JavaScript/React.

== קישורים חיצוניים ==
* 

== הערות שוליים ==

קטגוריה:חברות תוכנה אמריקאיות
תהילים קי"ב

תהילים קי"ב הוא המזמור ה-112 בתהילים. (על פי המספור בוולגטה ובתרגום השבעים זהו המזמור ה-111 במספר).

==מבנה המזמור==
מזמור קי"ב כמזמור קי"א בנוי מאקרוסטיכון ונחלק לפיו: חלקו הראשון, אותיות א'-ב' משמש ככותרת המציגה את "יָרֵא אֶת-ה'" אשר טוב לו. חלקו השני, אותיות ג'-ו' מתארים במה התברך הצדיק ויָרֵא אֶת-ה'. חלקו השלישי מהאות ז'- נ' מציג את מעשיו של היָרֵא אֶת-ה' וחלקו הרביעי מאות ס' עד ת' מתאר אודות את יראי ה' אשר ינצחו את אויביהם.
בין מזמור זה למזמור קי"א ישנם קווים מקבילים הן בצורה והן בסגנון. הדמיון בא לידי ביטוי בפתיחת שני המזמורים במילה "הַלְלוּ-יָהּ". שני המזמורים בנויים מאקרוסטיכון. לשניהם עשרה פסוקים. בנוסף לפסוק האחרון בשני המזמורים נושא שונה משאר המזמור.

==תוכן המזמור==

המזמור מתאר את האיש הירא את ה' כמאושר בדרכו. הירא את ה' מצליח בהתנהלותו בעולם. בעל המזמור מתאר את אופיו של הצדיק. את כותרת המזמור הסבירו חז"ל כי הצדיק הירא את האל חפץ במצוותיו ולא בשכר שבא בגינם. תיאור הצלחת האיש הירא את ה' במזמור הם מאפייני הצדיק. הרשעים במזמור מתוארים כאויבי האיש הירא את ה'.

==קישורים חיצוניים==

==הערות שוליים==

קיב
קטגוריה:מזמורי תהילים עם אקרוסטיכון א"ב
חוות הרוח עמק הבכא

חוות הרוח עמק הבכא היא חוות רוח הכוללת שלושים טורבינות רוח לייצור חשמל בצפון רמת הגולן. הטורבינות הוקמו באזור הנקרא "עמק הבכא", בשטח שבין הר חרמונית לקוניטרה.

== רקע ==
הרעיונות להקמת חוות רוח ברמת הגולן החלו כבר בשנות ה-80. אזור רמת הגולן נסקר ונמצא כבעל תנאים טובים לניצול אנרגיית הרוח להפקת חשמל. טורבינה נסיונית הוקמה ב-1985 על הר בני צפת. בשנת 1992 הוקמה חוות הרוח הראשונה בישראל על הר בני רסן. החווה כוללת 10 טורבינות שגובהן 30 מטרים.

אזור עמק הבכא סומן כאזור מיטבי ברמת הגולן לניצול אנרגיית הרוח עקב הרוחות החזקות הנושבות בו. החל מראשית העשור השני של המאה ה-21 החלו רשויות המדינה בקידום התוכניות לבניית חוות רוח בעמק הבכא. במשך מספר שנים התנגד צה"ל לבניית הטורבינות במזרח רמת הגולן משיקולים ביטחוניים, אולם לבסוף הסיר הצבא את ההתנגדות לפרויקט עמק הבכא.

קיימות תוכניות להקמת חוות רוח נוספות בגולן, בין היתר באזור הר פרס (חוות רוח "בראשית") ובאזור היישובים הדרוזים בצפון הרמה.

== הקמת החווה ==
בשנת 2013 רכשה אנלייט את הזכויות על פרויקט חוות הרוח עמק הבכא. הפרויקט נמצא בבעלות החברות אנלייט וא. א. בן-דב (בבעלות אלי בן-דב), אשר לצורך הפרויקט הקימו את חברת הבת "עמק הבכא אנרגיות רוח". עבודות הבניה של הטורבינות התבצעו על ידי החברות מנרב ונקסטקום.

התוכנית המקורית כללה הקמת 40 טורבינות, מרביתן בשטח שבין הר חרמונית לתל מחפי ומאגר בנטל, ותוכנית עתידית ל-6 טורבינות נוספות כחלק מתוכנית "חוות רוח אלרום". בשנת 2017 הוחלט על הקמת 30 טורבינות. בדצמבר 2020 אושרה הקמתן של 4 טורבינות נוספות. הטורבינות, מתוצרת ג'נרל אלקטריק, מתנשאות לגובה של כ-85 מטרים. אורך הלהבים הוא כ-51 מטרים.

חוות הרוח צפויה להפיק 109 מגה ואט חשמל אשר ימכרו לחברת החשמל. לצורך העברת החשמל לרשת הארצית הוקם קו מתח גבוה מצומת בראון (סמוך להר בראון) לעמק החולה.

העבודות להקמת הטורבינות החלו בסוף שנת 2018. הטורבינות הראשונות הוצבו במהלך 2020, ובמהלך שנת 2021 החלה חוות הרוח לפעול.

== השלכות סביבתיות ==
חלק מתושבי היישובים הסמוכים לחווה הביעו דאגה עקב קרבת הטורבינות לבתים, בשל העובדה כי שלוש טורבינות ממערב להר חרמונית עתידות לקום במרחק של כ-800 מטרים מבתי קיבוץ אל-רום. כמו כן הובע חשש לפגיעה נופית.

בדומה לחוות רוח במקומות אחרים, קיים חשש לפגיעה בציפורים. ברמת הגולן מתווסף לחשש זה הפגיעה האפשרית באוכלוסיית הנשרים בגולן הפגיעה ממילא. בנוסף, קיים חשש מפגיעה בעופות נודדים כיוון שרבים מהם חולפים באזור עמק הבכא.

==גלריה==
<gallery heights="200" mode="packed">
קובץ:Emek HaBakha Wind Farm July 2020.jpg|חוות הרוח עמק הבכא במבט מהחרמונית
קובץ:Emek HaBakha Wind Farm July 2020 6.jpg|הטורבינות במבט צפונה מגג מפקדת החזית הסורית
קובץ:Emek HaBakha Wind Farm from Bental July 2020 3.jpg|חוות הרוח מהר בנטל
קובץ:Emek HaBakha Wind Farm July 2020 7.jpg|טורבינות ליד החרמונית
קובץ:Emek HaBakha Wind Farm from Bental reservoir.jpg|הטורבינות ממאגר בנטל
קובץ:Bental Reservoir and Emek Habacha Wind Turbines in June 2021.jpg
קובץ:Emek HaBakha Wind Farm July 2020 4.jpg
קובץ:PikiWiki Israel 76984 wind turbines in the golan heights.jpg|alt=
</gallery>

== קישורים חיצוניים ==

* 
* 
* 
* 

==הערות שוליים==

קטגוריה:רמת הגולן: מבנים
קטגוריה:ישראל: חוות רוח
מחנה הריכוז קולדיץ

מחנה הריכוז קולדיץ (בגרמנית: KZ Colditz) היה אחד ממחנות הריכוז הראשונים שהקים השלטון הנאצי במדינת סקסוניה.

==היסטוריה==

המחנה הוקם ב-21 במרץ 1933 בטירת קולדיץ כתת-מחנה של מחנה זקסנבורג. האסירים הראשונים הובאו למחנה ב-21 במרץ 1933. עד אוגוסט כבר היו במחנה כ-700 אסירים. בסוף 1933 היו במחנה גם מעל 20 עדי יהוה.

ב-18 באוגוסט 1934 הוכרז על פירוק המחנה. עם זאת, יחידת עובדים נשארה במקום - ככל הידוע 66 עובדים, שהיו במעמד של אסירים - והמחנה המשיך לפעול, כתת-מחנה של מחנה זקסנבורג, כך שככל הנראה יושמה הוראת הסגירה והפירוק רק באופן חלקי, אם בכלל. בפנקס הנהלת המחנה נרשמו כניסות אסירים ויציאתם עד 15 באוגוסט 1934, ולא ברור אם נותרו שם אסירים גם לאחר מכן.

בשנת 1944 הוקם בקולדיץ תת מחנה של מחנה הריכוז בוכנוואלד, שגם הוא היה ידוע בשם "מחנה הריכוז קולדיץ", ונוהל על ידי חברת "האסאג".

==מבנים, סגל, אסירים==

קומפלקס הבניינים של מחנה הריכוז הורכב משני בניינים בני ארבע קומות כל אחד, בית ראשי, כנסייה ובניינים נוספים בהם נכלאו האסירים. באתר התגוררו עוד 78 אסירים שעבדו בבניין נוסף, סדנת עבודה שהתקיימה עוד מ-1803. כל אחד מהבניינים היה סגור, כך שמכל בחינה מעשית היה כל בניין מחנה ריכוז נפרד וכך גם הכנסייה. בתחילה שמרה המשטרה על המחנה, אך לאחר שבועיים החליפו אותה אנשי אס-אה ואס-אס. יוזף קנפקה (Joseph Knöpke) עמד בראש חקירות האסירים והיה ככל הידוע גם מפקד המחנה. בהנהלת המחנה עמד גם ואגנר, וכן מספר שומרים - כמאה אנשי אס-אה ומספר אנשי אס-אס, בהם אסירים מורשעים.

בפנקס המחנה נרשמו 2,311 אסירים, רובם קומוניסטים וסוציאל-דמוקרטים. גם חברי המפלגה הנאצית שהביעו ביקורת על הגאולייטר המקומי מרטין מוצ'מן נכלאו במחנה זה. 

האסירים גרו במפעלים שבהם עבדו, וישנו על מזרני קש. במבנים לא היו שולחנות או ספסלים. צרכים נעשו בדליים, ולכל שני אסירים הייתה מגבת אחת. האסיר לשעבר ברונו זיגל  דיווח שהמתקנים העתיקים שבהם נעשה שימוש לשם עשיית צרכים בימי הביניים, שימשו כעת להשפלת אסירים, שכן היה עליהם לרוקן את השפכים ממתקנים אלה בקבוצות של חמישה. 

האסירים הורשו להיפגש עם בני משפחותיהם במשך עשר דקות, פעמיים בחודש, וגם זאת רק בנוכחות שומריהם. עם היכנסם למחנה הוכרחו לרוץ במעלה המדרגות הלולייניות של המבנים, עד לעמדת ההרשמה, בעודם מוכים באלות גומי. חלק מהאסירים נבחרו על ידי השומרים לשם כליאה במרתפי הטירה, ושם הוכו למוות. לאחר מספר ניסיונות התאבדות, הורו מפקדי המחנה להשאיר את האורות בבניינים דולקים כל הלילה, כדי לאפשר ביקורת פתע בכל עת.

חלק מהאסירים הועסקו בסלילת דרכים וחלקם - בעבודה במפעל בקולדיץ. חלקם עבדו בבניית מפקדה של המפלגה הנאצית, וחלקם הועסקו שם בעבודות פקידותיות. 

==לאחר מלחמת העולם השנייה==
בנובמבר 1949 הרשיע בית משפט בחמניץ שמונה משומרי המחנה בפשעים נגד האנושות, ונגזרו על כל אחד מהם מספר שנות מאסר. 

==אסירים ידועים==
* קרל פרידריך גרדלר
* הוגו גרף 

==ספרות==
* Wolfgang Benz, Barbara Distel (Hrsg.): Der Ort des Terrors. Geschichte der nationalsozialistischen Konzentrationslager. כרך 2: Frühe Lager, Dachau, Emslandlager. C.H. Beck, München 2005, , עמ' 87–90.
* Werner Bramke: Sachsen unter der faschistischen Diktatur (1933–1945). In: Sächsische Heimatblätter, 30, Nr. 4, 1984, עמ' 156–164.

==קישורים חיצוניים==
* 

==הערות שוליים==

קולדיץ
קטגוריה:סקסוניה
קרן קוך

קרן קוך (נולדה ב-2 בינואר 1972) היא משוררת, מחזאית, אשת תיאטרון ופרפורמנס רב תחומי, מורה לתיאטרון ודרמטורגית ישראלית.

== ביוגרפיה וקריירה ==
קוך נולדה וגדלה ברחובות, לשני הורים מדענים במכון ויצמן למדע. למדה בתיכון דה שליט ברחובות. במהלך שירותה הצבאי בצה"ל הייתה מפיקה בלהקות צבאיות, ובהמשך שירתה כמפיקה בעיתון "במחנה".

קוך למדה בבית הספר למשחק של סמינר הקיבוצים, ולאחר מכן שיחקה בתיאטרון גשר באנסמבל הצעירים, ובתיאטרון "הבימה" עם ההצגה "ואז התחבקנו" בבימויו של איציק ויינגרטן, שזכתה בפרס ההצגה הטובה ביותר בפסטיבל עכו בשנת 1999.

בשנת 1999 הצטרפה קוך למעבדת התיאטרון: השולחן המשפחתי בקיבוץ כברי בהנחיית הבמאי דודי מעיין, ויחד עם אנסמבל היוצרים הקימו בשנת 2002 את תיאטרון שלומי ליצירה אלטרנטיבית. במסגרת התיאטרון שיחקה בהצגות האנסמבל "קולקציית סתיו", "מפעל חיינו זיכרון ושיכחה" ו"השולחן המשפחתי".

ב-2003 השתתפה בתפקיד ראשי בסרט הטלוויזיה "הדמעות של אמסלם" לצידו של משה איבגי.

הייתה כתבת בכתב העת "תיאטרון"<ref></ref>.

קוך מתגוררת בשכונת עין הים בחדרה. לימדה תיאטרון בבית הספר הדמוקרטי בחדרה עד 2023, ובתיאטרון "הידית" בפרדס חנה.

== יצירתה ==
=== בתחום כתיבת שירה ===
בשנת 2005 יצא לאור ספר שיריה הראשון "אי אהבה" בסדרת ריתמוס, הוצאת הקיבוץ המאוחד. הספר זכה בפרס שרת התרבות בתחומי היצירה הספרותית בקטגוריה של ספר ביכורים.

בשנת 2015 יצא לאור ספר שיריה השני "עד תקרת הבית" בהוצאת קשב לשירה, בעריכתו של המשורר אלי אליהו<ref></ref>.

בנוסף שיריה של קוך פורסמו בכתבי עת שונים: "גג", "הליקון", "עלי-שיח", "כתובת" והיא השתתפה בפסטיבלי שירה ברחבי הארץ.

הייתה חברת הוועדה האמנותית של פסטיבל השירה במטולה בין השנים 2016–2020.

קוך מנחה אירועי שירה וספרות בבית ביאליק בתל אביב.

=== כתיבת מחזות לתיאטרון ===
* "שלוש אצבעות מתחת לטבור", תיאטרון הידית 2013
* "מי ששואל נשאר", תיאטרון תמונע, 2005
* "תמונות" פסטיבל תיאטרון קצר תיאטרון צוותא, 2002

== קישורים חיצוניים ==

* 
* 
* [https://www.bac.org.il/specials/project/kvl-ayshha/article/lhatbvnn-drch-hadlt פרויקט קול אישה – בית אביחי], ריאיון עם קרן קוך בעריכת עינת יקיר
* 
* שלמה בן בסה, "[https://iton77.com/wp-content/uploads/2016/11/387.pdf תהום באמצע הסלון]", עתון 77

== הערות שוליים ==

קטגוריה:משוררות כותבות עברית
קטגוריה:משוררים כותבי עברית
קטגוריה:משוררות ישראליות
קטגוריה:משוררים ישראלים
קטגוריה:מחזאיות ישראליות
קטגוריה:מחזאים ישראלים
קטגוריה:סופרות ישראליות
קטגוריה:סופרים ישראלים
קטגוריה:חדרה: אישים
קטגוריה:מורות למשחק בישראל
קטגוריה:מורים למשחק בישראל
קטגוריה:סגל במחנה
קטגוריה:בוגרות תיכון דה שליט
קטגוריה:בוגרי תיכון דה שליט
קטגוריה:בוגרות בית הספר למשחק של סמינר הקיבוצים
קטגוריה:בוגרי בית הספר למשחק של סמינר הקיבוצים
קטגוריה:שחקניות תיאטרון ישראליות
קטגוריה:שחקני תיאטרון ישראלים
קטגוריה:מפיקות ישראליות
קטגוריה:מפיקים ישראלים
קטגוריה:ישראליות שנולדו ב-1972
קטגוריה:ישראלים שנולדו ב-1972
המחלקה לענייני פנים (אוסטרליה)

המחלקה לענייני פנים (באנגלית: The Department of Home Affairs) היא משרד הפנים של ממשלת אוסטרליה האחראי לביטחון לאומי, אכיפת חוק, ניהול מצבי חירום, בקרת גבולות, הגירה, פליטים, אזרחות, ביטחון תעבורה ועניינים רב-תרבותיים.<ref></ref> המחלקה כוללת גם סוכנויות פדרליות כמו המשטרה הפדרלית האוסטרלית, משמר הגבול וארגון הביון והביטחון האוסטרלי.

המחלקה הוקמה רשמית ב-20 בדצמבר 2017 על בסיס המחלקה לשעבר להגירה והגנה על גבולות. המחלקה לענייני פנים נתפסת כגרסה אוסטרלית של משרד הפנים של הממלכה המאוחדת או המחלקה לביטחון המולדת של ארצות הברית.<ref></ref>

== סוכנויות בת ==
* ארגון הביון והביטחון האוסטרלי (ASIO)
* המשטרה הפדרלית האוסטרלית (AFP)
* נציבות המודיעין הפלילי האוסטרלי (ACIC) 
* מרכז דו"חות וניתוח עסקאות האוסטרלי (AUSTRAC) 
* המכון האוסטרלי לקרימינולוגיה (AIC) 
* משמר הגבול האוסטרלי (ABF) 
== קישורים חיצוניים ==
* 

== הערות שוליים==

קטגוריה:משרדי פנים
קטגוריה:פשע באוסטרליה
קטגוריה:קהילת המודיעין האוסטרלית
קטגוריה:ממשלת אוסטרליה
גלן ואנהרק

גלן ואנהרק (באנגלית: Glen D. VanHerck; נולד ב-20 באוקטובר 1962) הוא קצין בדימוס בדרגת גנרל, כיהן כמפקד פיקוד צפון של ארצות הברית ומפקד פיקוד הגנת האוויר והחלל של צפון אמריקה.
==ביוגרפיה==
ואנהרק נולד במוריי שבקנטקי. הוא סיים תואר ראשון באוניברסיטת מיזורי והתגייס ב-1987 לחיל האוויר של ארצות הברית. סיים קורס טיס ב-1989, הוכשר כטייס F-15 איגל, שירת בבסיס חיל האוויר קדנה שביפן וכמדריך טיסה בסיס חיל האוויר נליס. ב-1998 התקבל לתוכנית מטוסי ההפצצה B-2 ספיריט. הוא שירת כטייס B-2 בטייסת 509, כקצין מבצעים בטייסת 325 ובמטה פיקוד הקרב.

בינואר 2005 מונה למפקד טייסת 325 ובינואר 2007 לסגן מפקד להק 509. לאחר לימודים במכללת המלחמה של הצי מונה בספטמבר 2008 למפקד להק האימונים 71 ולאחר מכן שימש סגן מפקד כנף האימונים ה-71 וסגן מפקד כנף האימונים 71. בשנים 2010–2010 שירת במטה הפיקוד האסטרטגי.

ביולי 2012 מונה למפקד כנף ההפצצה ה-7, כנף מפציצי B-1 לנסר. בפברואר 2014 מונה למפקד כנף ההפצצה 509, כנף מפציצי B-2. ביוני 2015 מונה למנהל המבצעים בפיקוד התקיפה הגלובלית. במרץ 2016 מונה למפקד המרכז ללוחמה אווירית. ביולי 2017 עבר לשרת במטות המשולבים, שימש סגן ראש אגף התכנון, וסגן ראש מנהל המטה. בספטמבר 2019 מונה למנהל המטה.

באוגוסט 2020 הועלה לדרגת גנרל ומונה למפקד פיקוד צפון של ארצות הברית ומפקד פיקוד הגנת האוויר והחלל של צפון אמריקה. כיהן בתפקיד עד פברואר 2024.

במהלך שירותו צבר ואנהרק למעלה מ-3,000 שעות טיסה, על מטוסי T-1, T-6, T-37 טוויט, T-38 טאלון, F-15 איגל, F-35 לייטנינג II, B-1 לנסר ו-B-2 ספיריט.

הוא בעל תואר שני בביטחון לאומי ואסטרטגיה ממכללת המלחמה של הצי ותואר שני בבטיחות בתעופה מאוניבריסטת מרכז מישיגן. נשוי למרלין והם הורים לבת אחת.

==קישורים חיצוניים==

*[https://www.af.mil/About-Us/Biographies/Display/Article/467046/lieutenant-general-glen-d-vanherck// ביוגרפיה] באתר חיל האוויר של ארצות הברית

קטגוריה:אמריקאים מעוטרי אות לגיון ההצטיינות
קטגוריה:גנרלים בחיל האוויר של ארצות הברית
קטגוריה:טייסי חיל האוויר של ארצות הברית
קטגוריה:מעוטרי מדליית האוויר
קטגוריה:מעוטרי מדליית השירות המצוין של חיל האוויר
קטגוריה:מעוטרי מדליית השירות המצוין של מחלקת ההגנה
קטגוריה:מפקדי פיקוד צפון של ארצות הברית
קטגוריה:אמריקאים שנולדו ב-1962
Bibbidi-Bobbidi-Boo

Bibbidi-Bobbidi-Boo (בעברית: ביבידי בובידי בו; ידוע גם בשם The Magic Song, "שיר הקסם") הוא שיר חידוש מתוך הסרט "סינדרלה" של חברת וולט דיסני משנת 1950. השיר נכתב והולחן בשנת 1948 על ידי מאק דייוויד, אל הופמן וג'רי ליווינגסטון, אשר כתבו את כל השירים בסרט. השיר מושר במהלך הסרט על ידי הפיה הטובה שעוזרת לסינדרלה בעזרת קסמים להגיע לנשף, כאשר בגרסת המקור של הסרט השיר בוצע על ידי ורנה פלטון, ובגרסת הדיבוב העברי השיר בוצע על ידי רותי הולצמן.

גרסת המקור של השיר הוקלטה בהוליווד ב-26 באוקטובר 1949, כאשר הוא שוחרר לראשונה ב-4 בפברואר 1950 כחלק מפסקול הסרט שנמכר על ידי חברת התקליטים "תקליטי RCA". השיר זכה להצלחה רבה, והיה מועמד בשנת 1951 לפרס אוסקר לשיר המקורי הטוב ביותר, אך הפסיד לשיר "Mona Lisa" בביצוע נט קינג קול מתוך הסרט ".Captain Carey, U.S.A".

== השיר בתרבות ==
לאחר שחרור השיר, השיר זכה להצלחה רבה ולעיבודים רבים, ביניהם העיבוד של פרי קומו ולהקת האחיות פונטנה, העיבוד של ג'ו סטאפורד וגורדון מקריי, העיבוד של בינג קרוסבי וויק שואן, העיבוד של ג'ק פלייס, העיבוד של ציפי שביט, והעיבוד של הלנה בונהם קרטר שביצעה אותו בכתוביות הסיום של הסרט "סינדרלה" המשמש כעיבוד לייב אקשן לסרט המקורי.

השיר זכה למספר פרודיות, ביניהן הפרודיה של דרימוורקס שהופיעה בסרט "שרק 2", כאשר אותה ביצעה הפיה הסנדקית לנסיכה פיונה. לשיר ישנם גם מספר אזכורים בתרבות, למשל בחלק מהמדיות של דיסני כאשר משתמשים בקסם נאמר שם שיר, כמו כן בזיכיון "דרגון בול" השמות של ביבידי ובאבידי מבוססים על שם השיר. בשנת 2014 השיר הופיע בפרסומת לקידום מונדיאל 2014, כאשר בפרסומת השתתפו סרחיו ראמוס, ליונל מסי, דוד לואיז ולנדון דונובן.

השיר לקח חלק גם באתגר של הרשת החברתית "טיקטוק" שנקרא "Bibbidi Bobbidi Boo Transformation", בו משתמשים מצלמים את עצמם במראה מוזנח בזמן שהשיר מתנגן ברקע, ולאחר שהם קופצים המראה שלהם משתנה למראה חגיגי כאשר השיר משתנה לשירו של סמוקפורפ "Audi".

== ראו גם ==
* A Dream Is a Wish Your Heart Makes

== קישורים חיצוניים ==

== הערות שוליים ==

קטגוריה:שירים באנגלית
קטגוריה:סינדרלה (זיכיון)
קטגוריה:שירי דיסני
קטגוריה:שירי גימיק
קטגוריה:שירים מסרטי קולנוע
קטגוריה:סינגלים בהוצאת וולט דיסני רקורדס
קנאשי

קנאשי (בלועזית: Kanashi) היא שפה סינו-טיבטית המדוברת כמעט בלעדית בכפר מבודד בשם מֶלָנָה השוכן בעמק פרוואטי שבהימאצ'ל פרדש, בצפון הודו. במידה מסוימת, קנאשי יכולה להיות מובנת חלקית על ידי שפות סינו-טיבטיות אחרות כמו קינאורי.

מבחינת בלשנות חברתית מוערך שכיום ישנם כ-1700 דוברים פעילים של קנאשי במלנה, ועל כן מדובר בשפה אשר עלולה להיעלם כליל. הכפר ממוקם בערך 10,000 מטר מעל פני הים ויחסית מבודד מהציוויליזציה.<ref></ref>

דוברי קנאשי משתמשים בשפה בשתי צורות שונות אשר שתיהן מקובלות נושא-פועל-עצם וגם נושא-עצם-פועל<ref name=TribalHimachal>[http://www.mittalbooks.com/products/Tribal-Languages-Of-Himachal-Pradesh-%28Part-1%29.html D. D. Sharma, Tribal Languages of Himachal Pradesh Part-Two], Mittal Publications, 1992</ref>. 

נראה שאין בקנאשי מין דקדוקי. המין הטבעי שאינו משפיע על שאר המרכיבים הנמצאים בתוך אמירה, מובחן באחת משתי דרכים. הראשונה היא להשתמש במונחים ברורים לקבוצות של זכרים ונקבות והשנייה היא על ידי קידומת של מונחים עם האב או האם המשמעותיים לעניין המדובר. ההבחנה המגדרית קיימת רק עבור בני אדם. שמות העצם האחרים נוטים להיות חסרי מגדר.

== הערות שוליים ==

קטגוריה:הודו: שפות
קטגוריה:שפות סינו-טיבטיות
סורת א-טארק

סורת א-טארק (בערבית: الطارق) היא סורה מספר 86 בקוראן, והיא מכילה 17 פסוקים.

על פי המסורת האסלאמית, אללה מסר למוחמד את הסורה הזאת בתקופה שקדמה להג'רה.

== תוכן הסורה ==
בפסוקים 1–4 נטען שכל מעשיהם של בני האדם מתועדים על ידי האל ונשמרים אצלו.

בפסוקים 5–7 מתואר לכאורה אופן בריאת האדם.

פסוקים 8–10 עוסקים ביום הדין.

פסוקים 11–14 מדגישים שהנאמר בסורה הם לכאורה דבריו של האל.

בפסוקים 15–17 נאמר שהלא מאמינים זוממים מזימה, אך שמנגד גם האל לכאורה זומם מזימה.

== קישורים חיצוניים ==

== הערות שוליים ==

קטגוריה:סורות
דורון בן ברק

דורון בן ברק (נולד ב-1 בינואר 1973) הוא תת-אלוף בצה"ל שכיהן בעבר כסגן הפרקליט הצבאי הראשי ובתפקידו האחרון בצה"ל כצנזור הצבאי הראשי.

==ביוגרפיה==
בן ברק שירת ב משנת 1995 בשורה של תפקידים, בהם היועץ המשפטי לפיקוד העורף, פרקליט עריקים, סגן היועץ המשפטי לאזור יהודה והשומרון, פרקליט פיקוד המרכז וחיל האוויר והיועץ המשפטי לאזור יהודה והשומרון.

ביולי 2020 החליט שר הביטחון, בני גנץ, למנותו לתפקיד הצנזור הצבאי הראשי במקומו של אלוף-משנה במילואים אייל סמואלוב שכיהן בתפקיד כממלא מקום מאז פרישתה של תת-אלוף אריאלה בן-אברהם בפברואר 2020. ב-13 באוגוסט 2020 נכנס לתפקידו כצנזור הצבאי הראשי והועלה לדרגת תת-אלוף.<ref></ref> כיהן בתפקיד עד 30 ביוני 2022, אז העביר את התפקיד לתת-אלוף קובי מנדלבליט.

בן ברק הוא בעל תואר ראשון ושני במשפטים מהאוניברסיטה העברית. בנוסף, הוא בוגר קורס "אפק" לפיקוד ומטה ב ובעל תואר שני במדעי המדינה מטעם אוניברסיטת חיפה במסגרת הלימודים ב.

==קישורים חיצוניים==

* 
* [https://web.archive.org/web/20200711143318/https://www.idf.il/אתרים/הפרקליטות-הצבאית/קורות-חיים-בכירים/סגן-הפרקליט-הצבאי-הראשי/ דורון בן ברק], באתר הפרקליטות הצבאית (דרך ארכיון האינטרנט)

==הערות שוליים==

קטגוריה:בוגרי אוניברסיטת חיפה
קטגוריה:בוגרי האוניברסיטה העברית בירושלים: משפטים
קטגוריה:בוגרי המכללה לביטחון לאומי
קטגוריה:תתי-אלופים בצה"ל
קטגוריה:צנזורים צבאיים ראשיים
קטגוריה:ישראלים שנולדו ב-1973
גביע הטוטו 2008/2009

גביע הטוטו לליגת העל 2008/2009 הייתה המהדורה ה-25 של הגביע השלישי בחשיבותו בכדורגל הישראלי.

התחרות התקיימה בשני שלבים. ראשית, חולקו 12 קבוצות ליגת העל לשלושה בתים בני ארבע קבוצות כל אחד, בהם שיחקו הקבוצות זו מול זו פעמיים (בית וחוץ). שתי המובילות בכל הבית העפילו לרבע הגמר. שלב רבע הגמר שוחק במתכונת בית חוץ, חצי הגמר והגמר שוחקו במתכונת של משחק בודד, כאשר הביתיות נקבעה בהגרלה. משחקי חצי הגמר והגמר התקיימו באצטדיון רמת גן<ref></ref>.

מכבי תל אביב זכתה בתואר בפעם השלישית בתולדותיה, והראשונה מזה 10 שנים, כאשר גברה במשחק הגמר על מ.ס. אשדוד בתוצאה 0–1. בתואר מלך השערים של המפעל בעונה זו התחלקו איליה יברויאן ממכבי תל אביב ויובל אבידור מהפועל עירוני קריית שמונה, שכבשו חמישה שערים כל אחד.

==שלב הבתים==
משחקי שלב הבתים החלו ב-9 באוגוסט והסתיימו ב-6 בינואר 2009.

===בית א'===
{| class="wikitable" style="text-align: center;"
|-
!width=185|קבוצה
!width=20|משחקים
!width=20|ניצחונות
!width=20|תיקו
!width=20|הפסדים
!width=20|שערי זכות
!width=20|שערי חובה
!width=20|הפרש שערים
!width=20|נקודות
!width=20|העפלה
|- bgcolor=#BBF3BB
|align=right|מכבי חיפה
|6||3||3||0||12||5||7+||12
|rowspan=2|
|- bgcolor=#BBF3BB
|align=right|בני יהודה תל אביב
|6||3||1||2||10||10||0||10
|-
|align=right|מכבי נתניה
|6||2||1||3||6||10||4-||7
|rowspan=2|
|-
|align=right|בית"ר ירושלים
|6||1||1||4||6||9||3−||4
|-
|}

===בית ב'===
{| class="wikitable" style="text-align: center;"
|-
!width=185|קבוצה
!width=20|משחקים
!width=20|ניצחונות
!width=20|תיקו
!width=20|הפסדים
!width=20|שערי זכות
!width=20|שערי חובה
!width=20|הפרש שערים
!width=20|נקודות
!width=20|העפלה
|- bgcolor=#BBF3BB
|align=right|מ.ס. אשדוד
|6||3||2||1||7||5||2-||11
|rowspan=2|
|- bgcolor=#BBF3BB
|align=right|מכבי תל אביב
|6||2||2||2||9||7||2-||8
|-
|align=right|הכח רמת גן
|6||1||3||2||5||6||1-||6
|rowspan=2|
|-
|align=right|מכבי פתח תקווה
|6||1||3||2||6||9||3−||6
|}

===בית ג'===
{| class="wikitable" style="text-align: center;"
|-
!width=185|קבוצה
!width=20|משחקים
!width=20|ניצחונות
!width=20|תיקו
!width=20|הפסדים
!width=20|שערי זכות
!width=20|שערי חובה
!width=20|הפרש שערים
!width=20|נקודות
!width=20|העפלה
|- bgcolor=#BBF3BB
|align=right|הפועל תל אביב
|6||3||2||1||17||9||8+||11
|rowspan=2|
|- bgcolor=#BBF3BB
|align=right|בני סכנין
|6||3||1||2||8||14||6-||10
|-
|align=right|עירוני קריית שמונה
|6||2||1||3||9||10||1-||7
|rowspan=2|
|-
|align=right|הפועל פתח תקווה
|6||1||2||3||7||8||1-||5
|}

===רבע הגמר===
משחקי רבע הגמר נערכו בגומלין בית-חוץ, למעט המשחק של קריית שמונה נגד בני סכנין ששוחק בשיטת משחק נוק אאוט אחד במגרש נייטרלי מפאת אילוצים. המשחקים הראשונים נערכו ב-5 וה-6 בינואר, הגומלין ב-13 וב-14 בינואר 2009

----

----

----

===חצי הגמר===
שני משחקי חצי הגמר נערכו באצטדיון רמת גן ב-28 בינואר 2009.

----

===גמר===

==ראו גם==
* עונת 2008/2009 בליגת העל בכדורגל
* גביע המדינה בכדורגל 2008/2009
* [https://www.rsssf.org/tablesi/isracup09.html תוצאות המשחקים] משלב רבע הגמר עד הגמר, אתר www.rsssf.org

== הערות שוליים ==

קטגוריה:עונות בתחרויות כדורגל בישראל
קטגוריה:2008 בישראל: כדורגל
קטגוריה:2009 בישראל: כדורגל
קטגוריה:תחרויות כדורגל ב-2008
קטגוריה:תחרויות כדורגל ב-2009
מערת לאס צ'ימנאס

מערת לאס צ'ימנאס (בספרדית: Cueva de Las Chimeneas, מילולית "מערת הארובות") היא אתר ארכאולוגי במועצה העירונית בקהילה האוטונומית קנטבריה בצפון ספרד. המערה שוכנת בגובה 180 מטרים מעל גובה פני הים על המדרון הדרום-מזרחי של הר קסטיו, והיא אחת מהמערות במכלול המכונה "המערות של מונטה קסטיו" (Las cuevas del monte Castillo). ביולי 2008 היא נכללה באתר המורשת העולמית "מערת אלטאמירה ואמנות המערות בתקופת האבן המוקדמת בצפון ספרד" של ארגון אונסק"ו.

המערה התגלתה בטעות בשנת 1953. בתחילה לא נמצא שום דבר מעניין בפנים, אך עד מהרה התברר כי דרך פירי הקרסט הרבים בסלע (ה""ארובות" שמהן קיבלה המערה את שמה) ניתן להגיע לגלריה הממוקמת במפלס התחתון, שקירותיה מעוטרים בציורים פלאוליתיים וגילופי סלע.

המפלס התחתון של המערה מורכב ממסדרון באורך של 80 מטרים ורוחב של עד 4 מטרים, המוביל לגלריה בגודל של כ־20 × 17 מטרים, שקירותיה מעוטרים בחריטות ורישומים של סמלים מופשטים עשויים בצבע שחור, ובעלי חיים (כולל איילים, סוסים, יעלים, פר הבר וצבאים). במהלך החפירה התגלו לסת של אייל וכלי אבן עשויים צור (שלושה להבים, מקדחה אחת ושני מגרדים). לא ניתן לבצע חפירות ארכאולוגיות בחלקים מהמערה בגלל העובדה שחלק משמעותי מהמפלס התחתון, כולל הכניסה המקורית, התמוטט ונוצרו נטיפים סביב גושי הסלע שהתמוטטו. 

הכרונולוגיה של המערה אינה ודאית. על סמך ניתוח רשמי, הציורים סווגו בסגנון III על פי השיטה שהציע הארכאולוג הצרפתי והציורים הם בני 17,000 שנים, כלומר בתקופת התרבות הסולוטרנית. תיארוך פחמן-14 הראה תאריכים בין 15,000 ל-13,000 שנים לפני זמננו, כלומר בתקופת התרבות המגדלנית, אך לא כל החוקרים קיבלו תוצאות אלה.

==קישורים חיצוניים==

==הערות שוליים==

קטגוריה:אמנות פרהיסטורית
צ'ימנאס
קטגוריה:ספרד: אתרים ארכאולוגיים
קטגוריה:ספרד: היסטוריה
קטגוריה:התקופה הפלאוליתית העליונה
קטגוריה:קנטבריה: גאוגרפיה
עמית אדרי

עמית אדרי (נולד ב-26 באוגוסט 1969) הוא מנכ"ל משרד החינוך לשעבר. בעברו היה ראש מטה שר במשרד הבינוי והשיכון ובמשרד העלייה והקליטה. אדרי, הוא תת-אלוף במילואים ומתפקד כראש חטיבת הלוגיסטיקה במילואים באגף הטכנולוגיה והלוגיסטיקה.

==ביוגרפיה==
אדרי הוא בן לאב עולה ממרוקו ולאם בת לניצולי שואה מהונגריה. למד בבית הספר היסודי ממלכתי ב' (ברטוב), בחטיבת הביניים אלון ובתיכון אוסטרובסקי, כולם ברעננה. ב-1987 התגייס לצה"ל ושירת בחיל הלוגיסטיקה.
בתפקידיו השונים בצבא, תפקד כקצין לוגיסטיקה בתפקידי שטח מגוונים בליבת העשייה, שימש ק. לוגיסטיקה של אוגדת עזה ופיקד על קורס קציני הלוגיסטיקה, הכשיר מאות קצינים וקצינות, פעל לקידום קצינות ולשילובן במערך השדה ופיקד על המערך הלוגיסטי של פיקוד הדרום במהלך מבצע עופרת יצוקה. כמו כן עסק בפיתוח נהלים, שיטות עבודה, מערכי הכשרה והדרכה והתאמת הארגון לשינויים.

בשנת 2013 פרש מצה"ל בדרגת אלוף-משנה בתפקיד סגן קצין לוגיסטיקה ראשי לאחר 26 שנות שירות. עם שחרורו מצה"ל פנה אדרי למגזר העסקי, הקים עם קבוצת שותפים את רשת החנויות "סופר פארטי" והיה המנכ"ל הראשון שלה. כמו כן היה שותף להקמת חברת "עמית אדרי ניהול, ייעוץ, הכוונה והדרכה" והוביל אותה בתור המנכ"ל. לפני מינויו לראש המטה של גלנט במשרד השיכון והבינוי, היה יועץ חיצוני למשרד השיכון. הוא הוביל את הקמת חריש ב־2016–2017, ולאחר מכן מונה לראש המטה במשרד. אדרי שימש בתפקיד ראש מטה השר בשלושה משרדים ממשלתיים - הבינוי והשיכון, העלייה והקליטה, והחינוך. והיה שותף ב"בופאלו ניהול, ייעוץ והשקעות" העוסקת בתחום הפיתוח האסטרטגי, ניהול לוגיסטי, ניהול פרויקטים וכדומה.

לאחר כניסתו של השר גלנט לתפקיד הוביל אדרי את ההיערכות של משרד החינוך לפתיחת שנת הלימודים<ref></ref> בצל נגיף הקורונה<ref></ref>, ובתוך כך את נושא הלמידה הדיגיטלית מרחוק ואת מדיניות השר גלנט לגמישות ניהולית עבור מנהלי בתי הספר.

ביולי 2020 הודיע השר יואב גלנט כי החליט למנות את אדרי למנכ"ל משרד החינוך, ובאותו החודש אושר מינויו בממשלה.
ביולי 2021 סיים את תפקידו כמנכ"ל משרד החינוך בשל החלפת שרים במשרד.

ביוני 2022 מונה אדרי לרח"ט הלוגיסטיקה במילואים והועלה לדרגת תת-אלוף.

ביולי 2022 הודיע ראש עיריית גבעתיים על מינוי של אדרי ליו"ר בית הספר התיכון ע"ש תלמה ילין.

== השכלה וחיים אישיים ==
אדרי הוא בעל תואר ראשון משולב במדעי החברה (כלכלה, סוציולוגיה ומדעי המדינה) מאוניברסיטת בר-אילן ותואר שני במדיניות ציבורית למנהלים מאוניברסיטת תל אביב. תושב תל אביב ואב לארבעה.

==קישורים חיצוניים==
* 

==הערות שוליים==

קטגוריה:מנכ"לים ישראלים
קטגוריה:בוגרי תיכון אוסטרובסקי
קטגוריה:בוגרי אוניברסיטת בר-אילן
קטגוריה:מנכ"לי משרד החינוך
קטגוריה:יועצים פוליטיים ישראלים
קטגוריה:תתי-אלופים בצה"ל
קטגוריה:ישראלים שנולדו ב-1969
ארבעת העמקים

ארבעת העמקים (בפרסית: چهار وادی) הוא ספר שנכתב על ידי בהאא אללה, מייסד הדת הבהאית<ref></ref>.

הספר שבעת העמקים נכתב גם הוא על ידי בהאא אללה, ושני הספרים ביחד מפורסמים בשם שבעת העמקים וארבעת העמקים. עם זאת, שני הספרים שונים זה מזה ואין ביניהם קשר ישיר<ref></ref>.

== ארבעת העמקים ==
הספר ארבעת העמקים נכתב בשנת 1857, בבגדאד. בהאא אללה כתב את הספר כמענה לשאלותיו של מנהיג הקאדריה, זאת לאחר שבהאא אללה שהה איתם, עם הקאדריה, כשנתיים בהרי כורדיסטן. בספר, מתאר בהאא אללה ארבעה סוגים של אנשים:
* אלו אשר מנסים להתקרב לאל באמצעות קיום מצוות דתיות.
* אלו אשר מנסים להתקרב לאל באמצעות השכל וההיגיון.
* אלו אשר מנסים להתקרב לאל באמצעות אהבתם אליו.
* אלו אשר משלבים את שְלוש הדרכים שנזכרו לעיל. דרך זו מתוארת בספר כדרך המיסטית הנעלה ביותר<ref></ref>.

== קישורים חיצוניים ==
[https://www.bahai.org/library/authoritative-texts/bahaullah/call-divine-beloved/9#545908212 הטקסט של הספר בתרגום לאנגלית]

== הערות שוליים ==

קטגוריה:ספר
קטגוריה:הדת הבהאית
מייקל מרקוס

מייקל מרקוס מורגן (באנגלית: Michael Marcus Morgan), הידוע בשם מייקל מרקוס, הוא שחקן אנגלי. הוא מוכר בעיקר מהופעתו בתפקיד הנרי טיודור בסדרת הטלוויזיה "מלכה לבנה" משנת 2013. עוד שיחק בתפקידי משנה בסרטי הקולנוע "הרופא" (2013) ו"התאוריה של הכול" (2014).

==ביוגרפיה==
ב-2011 הופיע מרקוס בשני פרקים בעונה השלישית של הסדרה "עברייני על", בתפקיד פיטר קורא נלהב של חוברות קומיקס, ויכולת לצייר את העתיד. ב-2013 שיחק בדרמה ההיסטורית "מלכה לבנה" של ערוץ BBC One, עיבוד לרומנים בסדרת "מלחמת הדודנים" מאת פיליפה גרגורי. מרקוס גילם את דמותו של הנרי טיודור, הטוען לכתר מבית לנקסטר שמאוחר יותר החל את שושלת בית טיודור.

באפריל 2014 פורסם שמרקוס יופיע בתפקיד הראשי בדמות ולנטין בהפקה של הלהקה השייקספירית המלכותית של המחזה "שני אדונים מוורונה". ב-2019 השתתף בסדרת הטלוויזיה "מלחמת העולמות" על פי הרומן באותו שם מאת ה. ג'. ולס.

==פילמוגרפיה==
===קולנוע===
{| class="wikitable"
! שנה
! שם
! שם באנגלית
! תפקיד
|-
| 2013
| האישה הנעלמת
| dir="ltr" | The Invisible Woman
| צ'ארלי דיקנס
|-
| 2013
| הרופא
| dir="ltr" | The Physician
| מירדין
|-
| 2014
| התאוריה של הכול
| dir="ltr" | The Theory of Everything
| אליס
|-
| 2016
| שעתם היפה
| dir="ltr" | Their Finest
| אלכס, הבמאי
|}

===טלוויזיה===
{| class="wikitable"
! שנה
! שם
! שם באנגלית
! תפקיד
! הערות
|-
| 2007
|
| dir="ltr" | Nearly Famous
| פיט
| סדרת טלוויזיה (פרק אחד)
|-
| 2007, 2008
| חדר מיון
| dir="ltr" | Casualty
| מייק פריקרד / דרו מידוויי
| בפרק "Reality Bites"בפרק "No Return"
|-
| 2011
| עברייני על
| dir="ltr" | Misfits
| פיטר
| סדרת טלוויזיה (2 פרקים)
|-
| 2013
| מלכה לבנה
| dir="ltr" | The White Queen
| הנרי טיודור
| מיני-סדרה
|-
| 2013
| רחוב ריפר
| dir="ltr" | Ripper Street
| סבסטיאן פרנטי
| סדרת טלוויזיה (פרק אחד)
|-
| 2013
|
| dir="ltr" | Lucan
| ג'יימס פוקס
| סרט טלוויזיה
|-
| 2015
|
| dir="ltr" | Siblings
| סבסטיאן
| סדרת טלוויזיה (פרק אחד)
|-
| 2019
| מלחמת העולמות
| dir="ltr" | War of the Worlds
| דן וורד
| סדרת טלוויזיה
|}

==תפקידים בתיאטרון==
{| class="wikitable"
! שנה
! שם
! שם באנגלית
! תפקיד
! הערות
|-
| 2014
| שני אדונים מוורונה
| dir="ltr" | The Two Gentlemen of Verona
| ולנטין
| הלהקה השייקספירית המלכותית
|}

==קישורים חיצוניים==

==הערות שוליים==

קטגוריה:שחקני קולנוע וטלוויזיה אנגלים
מערת אל פנדו

מערת אל פנדו (בספרדית: Cueva de El Pendo) היא אתר ארכאולוגי במועצה העירונית בקהילה האוטונומית קנטבריה בצפון ספרד. ביולי 2008 היא נכללה באתר המורשת העולמית "מערת אלטאמירה ואמנות המערות בתקופת האבן המוקדמת בצפון ספרד" של ארגון אונסק"ו.

המערה התגלתה בשנת 1878 על ידי הארכאולוג החובב (מגלה מערת אלטאמירה). בגלל התמוטטותה החלקית של תקרת אבן הגיר, חלקים מהמערה אינם זמינים כיום. במהלך החפירות הארכאולוגיות שנערכו במאה ה-20 נחשף רצף סטרטיגרפי ארוך, המכסה 20 שכבות, מלפני 82,000 שנים, מהתקופה הפלאוליתית התיכונה ועד תקופת הברונזה מסביבות 1500 לפני הספירה. מהשנים 14,000–11,500 לפני הספירה נחשפו חפצים השייכים לתרבות המגדלנית, קרניים ועצמות מגולפים.

בשנת 1997 חשף צוות ארכאולוגים בראשות רמון מונטס בארקין (Ramón Montes Barquin) באחד מקירות המערה קטע באורך 25 מטרים עם ציורי סלע, אשר בעבר לא נראו עקב שכבת פטריות שגדלה על הקיר. הציורים מתוארכים לתקופת התרבות הסולוטרנית, 21,000 עד 16,500 לפני הספירה. הציורים נעשו בתחמוצת ברזל אדומה. הם מכילים 12 ציורים של איילים, מלווים בעז, סוס, שתי צורות בעלי חיים בלתי מזוהים, וקבוצה של סמלים מופשטים בצורה של נקודות וקווים.

==קישורים חיצוניים==

* 

קטגוריה:אמנות פרהיסטורית
פנדו
קטגוריה:ספרד: אתרים ארכאולוגיים
קטגוריה:ספרד: היסטוריה
קטגוריה:התקופה הפלאוליתית העליונה
קטגוריה:קנטבריה: גאוגרפיה
לארי סמית'

לארי סמית (באנגלית: Larry Smith; נולד ב-18 בינואר 1958) הוא כדורסלן עבר ומאמן כדורסל אמריקאי, אשר שיחק בליגת ה-NBA בין השנים 1980–1993. ממוצעיו הכוללים לאורך 13 עונותיו בליגה הם 6.7 נקודות, 9.2 ריבאונדים ו-1.1 אסיסטים למשחק.

מאז שנת 1993 שימש כעוזר מאמן בקבוצות שונות בליגת ה-NBA, בליגת הפיתוח של ה-NBA ובליגת ה-WNBA, וכמאמן ראשי בליגת המכללות האמריקאית.

==קריירת משחק==
סמית' נולד בעיר רולינג פורק שבמיסיסיפי, ובין השנים 1976–1980 למד באוניברסיטת המדינה של אלקורן אשר בדרום מיסיסיפי. בעונת 1979/1980 הוביל את קבוצת הכדורסל של האוניברסיטה להעפלתה הראשונה אי פעם לטורניר אליפות המכללות, עם ממוצעים של 20.1 נקודות ו-15.1 ריבאונדים למשחק.

בדראפט ה-NBA{{כ}} 1980 נבחר סמית' על ידי גולדן סטייט ווריורס, בבחירה ה-24. לאורך עונתו הראשונה ב-NBA קלע 9.6 נקודות למשחק ואסף את ממוצע הריבאונדים השלישי בגובהו בליגה (12.1 למשחק), ובהצבעה לפרס רוקי העונה סיים במקום השלישי, אחרי קלווין ראנסי והזוכה דארל גריפית'. בכל 8 העונות הבאות נותר אחד הריבאונדרים הבולטים ב-NBA, והעמיד ממוצעים של 8.3 נקודות ו-10.3 ריבאונדים למשחק כשחקן חמישייה קבוע בגולדן סטייט. בעונת סייע לווריורס להעפיל לפלייאוף ה-NBA לראשונה מזה 10 שנים, לצדם של ג'ו בארי קארול, סליפי פלויד, פרוויס שורט וכריס מאלין. לאורך סדרת הפלייאוף השנייה, מול לוס אנג'לס לייקרס, הצטיין סמית' עם ממוצעים של 13.8 נקודות ו-15.6 ריבאונדים למשחק, אך קבוצתו הודחה בתוצאה 1–4.

ביולי 1989, לאחר 9 עונות רצופות בגולדן סטייט, חתם סמית' על חוזה ביוסטון רוקטס. ב-3 עונותיו עם הרוקטס קלע 3.0 נקודות בממוצע למשחק, כמחליפו מהספסל של אוטיס ת'ורפ.

לקראת עונת חתם על חוזה בסן אנטוניו ספרס, ובסיומה פרש ממשחק, בגיל 35.

==קריירת אימון==
בין השנים 1993–2002 שימש כעוזר מאמן ביוסטון רוקטס, תחת המאמן הראשי רודי טומג'נוביץ'. בעונות ו- זכה עם הקבוצה בשתי אליפויות NBA.

בעונת היה עוזרו של טרי סטוטס, מאמן אטלנטה הוקס.

בין השנים 2005–2008 שימש כעוזר מאמן באלבקרקי ת'אנדר בירדס, אנהיים ארסנל ואוסטין טורוס מליגת הפיתוח של ה-NBA, ובלוס אנג'לס ספארקס מליגת ה-WNBA.

בשנת 2008 מונה למאמן קבוצת הכדורסל של אוניברסיטת המדינה של אלקורן, בה שיחק בעברו כסטודנט. ב-3 עונותיו בתפקיד רשמה תחתיו הקבוצה מאזן כולל של 12 ניצחונות ו-78 הפסדים (13.3%).

==קישורים חיצוניים==

==הערות שוליים==

קטגוריה:כדורסלנים אמריקאים
קטגוריה:כדורסלנים אפרו-אמריקאים
קטגוריה:מיסיסיפי: כדורסלנים
קטגוריה:בוגרי אוניברסיטת המדינה של אלקורן
קטגוריה:כדורסלני אוניברסיטאות ומכללות בארצות הברית
קטגוריה:בחירות דראפט של גולדן סטייט ווריורס
קטגוריה:כדורסלני גולדן סטייט ווריורס
קטגוריה:כדורסלני יוסטון רוקטס
קטגוריה:כדורסלני סן אנטוניו ספרס
קטגוריה:מאמני כדורסל אמריקאים
קטגוריה:אמריקאים שנולדו ב-1958
Can't Stop Lovin' You

Can't Stop Lovin' You (בעברית: לא יכול/ה להפסיק לאהוב אותך) הוא סינגל שהוקלט על ידי להקת הרוק האמריקאית אירוסמית', ביחד עם הזמרת-יוצרת האמריקאית קארי אנדרווד, מתוך אלבום האולפן ה-15 שלה, .<ref name=":0"></ref>

השיר יצא לאור ב-6 באפריל 2013, על ידי חברת התקליטים קולומביה רקורדס, כסינגל השלישי והאחרון מתוך האלבום.<ref name=":0" />

== רקע וכתיבה ==
השיר נכתב על ידי סטיבן טיילר, מרטי פרדריקסן, טום המילטון, ג'ואי קרמר ובראד ויטפורד והופק על ידי סטיבן טיילר ומרטי פרדריקסן גם כן.<ref></ref> אורכה של גרסת האלבום גדול יותר מזו של גרסת הסינגל, שקוצרה בכמה עשרות שניות על מנת שתתאים לשידורים ברדיו.<ref name=":1"></ref><ref name=":2"></ref>

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-4.1 מיליון השמעות.<ref name=":1" /><ref name=":2" />

== ביקורת ==
כלפי השיר הופנו ביקורות רבות, ביניהן ביקורות חיוביות. באתר המוזיקה Ultimate Classic Rock, סקרו את השיר תוך שנכתב שם כי "דגלים אדומים הונפו כאשר נודע על שיתוף הפעולה בין אירוסמית' לקארי אנדרווד".<ref name=":3"></ref> בנוסף לכך, נטען שם כי "טיילר מצליח לגרום לקולו להישמע טוב, אך אנדרווד נשארת באזור הנוחות שלה".<ref name=":3" />

במגזין המוזיקה רולינג סטון סקרו את השיר בצורה מקיפה, תוך שדיברו שם בעיקר על עצם שיתוף הפעולה בין הלהקה ואנדרווד.<ref></ref>

== מיקומי שיא ==

== קישורים חיצוניים ==

== הערות שוליים ==

קטגוריה:שירי אירוסמית'
קטגוריה:שירי קארי אנדרווד
קטגוריה:שירים באנגלית
קטגוריה:שירי קאנטרי רוק
קטגוריה:סינגלים בהוצאת קולומביה רקורדס
Somethin' Bad

Somethin' Bad (בעברית: משהו רע) הוא סינגל שהוקלט על ידי הזמרת-יוצרת האמריקאית מירנדה למברט, ביחד עם הזמרת-יוצרת האמריקאית קארי אנדרווד, מתוך אלבום האולפן החמישי של למברט, Platinum.<ref name=":0"></ref> השיר יצא לאור ב-19 במאי 2014, על ידי חברות התקליטים אריסטה נאשוויל ו-RCA נאשוויל, כסינגל השני מתוך האלבום.<ref name=":0" />

השיר הגיע למקום הראשון במצעד שירי הקאנטרי.<ref name="billboard.com"></ref>

== רקע וכתיבה ==
השיר נכתב על ידי כריס דספטנו, ברט ג'יימס ופריסילה רינה והופק על ידי פרנק לידל, צ'אק אינלי וגלן וורף.<ref></ref> ב-Roughstock סקרו את השיר בחיוב, תוך שכינו אותו כ-"שיר שובב ומהנה שמסתמן להיות להיט שיגרום לקהל הרחב להתמכר אליו ולשמוע אותו ללא הרף".<ref></ref> גם ב-AXS זכה השיר לביקורת חיובית.<ref></ref>

פרק זמן לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-73 מיליון השמעות.<ref></ref>

== הצלחה ==
השיר זכה להצלחה רבה, כאשר הגיע למקום הראשון במצעד שירי הקאנטרי ולמקום השישי במצעד שירי הקאנטרי של קנדה.<ref name="billboard.com"/><ref></ref> במהלך פרסי בחירת הנוער 2014, קיבל השיר מועמדות בקטגוריית "בחירת מוזיקה – שיר קאנטרי", אך הפסיד לשיר "This Is How We Roll" של פלורידה ג'ורג'יה ליין.<ref></ref>

בנוסף לכך, דורג השיר במקום העשירי ברשימה השנתית של מצעד שירי הקאנטרי של בילבורד, שפורסמה בסוף שנת 2014.<ref></ref>

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!ארצות הברית (RIAA)<ref name=":3"></ref>
|פלטינה 2×
|2,000,000<small></small>
|-
| colspan="3" |<small> מכירות + הזרמת מדיה בלבד</small>
|}

== קישורים חיצוניים ==

== הערות שוליים ==

קטגוריה:שירי קארי אנדרווד
קטגוריה:שירים באנגלית
קטגוריה:וידאו קליפים שבוימו על ידי טריי פנג'וי
קטגוריה:סינגלים בהוצאת אריסטה נאשוויל
Something in the Water

Something in the Water (בעברית: משהו בתוך המים) הוא סינגל שהוקלט על ידי הזמרת-יוצרת האמריקאית קארי אנדרווד, מתוך אלבום הלהיטים הראשון שלה, Greatest Hits: Decade #1.<ref name=":0"></ref><ref name=":2"></ref> השיר יצא לאור ב-29 בספטמבר 2014, על ידי חברת התקליטים אריסטה נאשוויל, כסינגל הראשון והפותח מתוך אלבום הלהיטים.<ref name=":0" /><ref name=":2" />

השיר הגיע למקום הראשון במצעד שירי הקאנטרי.<ref name=":1"></ref>

== רקע וכתיבה ==
השיר נכתב על ידי קארי אנדרווד, כריס דספטנו וברט ג'יימס, הולחן על ידי ג'יימס והופק על ידי מארק ברייט.<ref></ref> בסוף השיר ניתן לשמוע את אנדרווד מבצעת קטע קצר מתוך המזמור הנוצרי הפופולרי "Amazing Grace", שנכתב בידי הכומר ג'ון ניוטון והתפרסם לראשונה בספרו 'מזמורי אוֹלנִי'.<ref></ref>

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-55 מיליון השמעות.<ref></ref>

== הצלחה ==
השיר זכה להצלחה רבה, כאשר הגיע למקום הראשון במצעד שירי הקאנטרי ולמקום השלישי במצעד שירי הקאנטרי של קנדה.<ref name=":1"/><ref></ref> בטקס פרסי גראמי ה-57 שהתקיים בשנת 2015, הועמד השיר בקטגוריית "הופעת הסולו קאנטרי הטובה ביותר", תוך שזכה בפרס באותו הערב.<ref></ref>

בנוסף לכך, דורג השיר במקום ה-36 ברשימה השנתית של מצעד שירי הקאנטרי של בילבורד, שפורסמה בסוף שנת 2015.<ref></ref>

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!ארצות הברית (RIAA)<ref name=":3"></ref>
|פלטינה
|1,100,000<ref></ref>
|}

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!מקור
|-
!קנדה
| rowspan="3" |29 בספטמבר 2014
| rowspan="3" |הורדה דיגיטלית
| rowspan="4" |אריסטה נאשוויל <big>•</big> 19
|<ref></ref>
|-
!בריטניה
|<ref></ref>
|-
! rowspan="2" |ארצות הברית
|<ref></ref>
|-
|6 באוקטובר 2014
|רדיו קאנטרי
|<ref></ref>
|}

== קישורים חיצוניים ==

== הערות שוליים ==

קטגוריה:שירי קארי אנדרווד
קטגוריה:שירים באנגלית
קטגוריה:שירים שנכתבו על ידי קארי אנדרווד
קטגוריה:שירים שהופקו על ידי מארק ברייט
קטגוריה:זוכי פרס המוזיקה של בילבורד: שירים
קטגוריה:סינגלים בהוצאת אריסטה נאשוויל
חטיפת דפדפן

באבטחת מידע, חטיפת דפדפן (באנגלית: Browser Hijacking) היא מצב בו תוכנה לא רצויה משנה את הגדרות דפדפן האינטרנט של המשתמש ללא רצונו. לרוב, תוכנה זו מפנה אותו לעמודים ספציפיים, במטרה להגדיל הכנסות פרסום, או במטרה לגנוב נתונים ולפגוע במכשיר של הקורבן. לרוב, הם מותקנים על ידי המשתמש בחוסר תשומת לב, תחת מעטה הסוואה של תוספים תקינים.

== סקירה כללית ==
חוטף דפדפנים הוא סוג של תוכנה לא רצויה המשנה את הגדרות דפדפן האינטרנט ללא אישור המשתמש, כדי להפנותו לדפים לא רצויים. חוטף דפדפנים עשוי להחליף את דף הבית, אותו המשתמש הגדיר, או את מנוע החיפוש בדפדפן וכן לגרום לחלונות קופצים רבים שיופיעו בדפדפן. לרוב, התוקפים משתמשים בחטיפת דפדפן כדי לכפות על הגולש להיכנס לאתר מסוים, מה שיגדיל את הכנסות הפרסום של האתר.

כמה מחוטפי הדפדפנים מכילים גם רוגלות. למשל, חלקם מכילים רישום הקשות, או תוכנה לאיסוף מידע כמו פרטי גישה לחשבון הבנק, פרטי דואר אלקטרוני ופרטי רשתות חברתיות. חוטפי דפדפנים יכולים גם לגרום פעמים רבות להורדה אוטומטית של תוכנות זדוניות מהדפדפן למחשב הקורבן ובכך להשתלט על המחשב, לגנוב ממנו נתונים, או לפגוע בו.

תוכניות רבות של חטיפת דפדפנים כלולות בתוספים שונים אותם המשתמש מוריד, ונכללות בשירותים אותן התוסף מספק. אלא שלרוב שירותים אלו מופיעים ללא תיעוד ברור ומוצגים על ידי התוסף בנוסח "עקיף", שמערים על המשתמש וגורם לו שלא להבין לעומק את משמעות שירותים אלו אלא לחשוב שהוא מתקין תוסף בעל תכונה ספציפית. לדוגמה, התוסף יציע למשתמש להוריד שירות נוסף, כחלק מהתוסף, אשר ייעל את חוויות הגלישה שלו. המשתמש בטוח כי השירות אשר הסכים להורדתו ייעל לו את חוויית הגלישה בצורה כלשהי, אלא שבפועל מאחורי המילים "ייעול חוויית הגלישה" מסתתרת חטיפת הדפדפן והצגת דפים ספציפיים למשתמש. תוקפים יכולים לגרום משתמש להוריד חוטף דפדפנים גם בעזרת פישינג ודרכים נוספים<ref></ref><ref></ref><ref></ref>.

== זיהוי חטיפת דפדפן ==
ניתן לזהות חטיפת דפדפן במידה ואחד מהמקרים הבאים מתממש:
# עמוד הבית/מנוע החיפוש השתנה ללא ידיעתו ואישורו של המשתמש .
# תוספים שלא הותקנו על ידי המשתמש התווספו לסרגל הכלים בראש הדפדפן.
# הדפדפן מתריע פעמים רבות על חלונות קופצים/חלונות קופצים מופיעים פעמים רבות, באתרים בהם אין פרסומות וחלונות קופצים.
# הדפדפן נטען באיטיות, יותר מהרגיל.

== הגנה מפני חטיפת דפדפן ==
על מנת להבטיח בסבירות גבוהה את אי-הידבקות הדפדפן בנוזקות שכאלו, יש להקפיד על הכללים הבאים:
# לקרוא היטב את תנאי השימוש של כל תוסף שמורידים לדפדפן, ולוודא שזהו תוסף מוכר ונפוץ, שזכה לביקורות חיוביות.
# בכל פעם שיוצא עדכון חדש לדפדפן, יש לעדכנו באופן מיידי.
# הימנעות מלחיצה על קישורים חשודים.
# הימנעות מכניסה לאתרים חשודים.
# התקנת תוכנת אנטי-וירוס.

==קישורים חיצוניים==
* 
* פרופ' מעיין גפת-תמיר, פרופ' דן בוכניק ושי אישטיין, [https://is.biu.ac.il/node/4383 חטיפת חיפוש בדפדפן], כתב העת מידעת, 18 ביולי 2022
== הערות שוליים ==

קטגוריה:תוכנות זדוניות